426 
ARISTOTELIS 
C A P. XXVII. (vulgo C A P. XL. Scaligero 
CAR LXIV.) 
Insectorum vero genus est quoddam, quod 
nomine caret, quo vno eomprehendatur. Verum 
omnes species continent formam congenerem. Eae 
sunt quaecunque fauificant: quales apes sunt et 
quae simili facie. Horum genera sunt nouem. 
Quorum sex gregalia: apes, apum reges, fucus, 
apiaster, vespa annua, crabro et tenthredo. Tria 
solitaria: siren paruus, fuscus; alter siren maior, 
niger et varius. Tertius, omnium horum maxi¬ 
mus, bombylius qui nominatur. Ergo formicae 
nihil venantur, sed facta ab aliis colligunt. ' Ara¬ 
nei nihil faciunt ipsi, neque horreum habent: tan- 
2 tum venantur , quo victitent. Quod autem ad ge¬ 
nera, quae descripsimus, pertinet, postea dicetur. 
At apes nihil venantur: et ipsae faciunt et reponunt: 
aluntur enim meile; quod manifesto apparet. Nam 
cum castrare alueos parant mellifices, suffitu fumi 
vehementer vexatae, tum vero maxime vorant mei: 
alio tempore non item perspectum est, sed par¬ 
cunt et reponunt cibi gratia. Est et alius illis ci¬ 
bus , quem cerintham aliqui vocant. Est hoc de¬ 
terius, dulcedinem tamen fici habens. Gerunt 
hoc cruribus, quemadmodum et ceram. Magna 
earum in opere et viuendi ratione industria atque 
